文約既行復作此送之
作者：李流謙
朝代：宋

paragraphs: 登山臨水遠送君，征鴻掠天不堪聞。
臨岐握手惜此別，車已載脂僕在門。
驪歌未殘心欲動，剪燭夜談如昨夢。
茂林已掃山陰迹，地黄猶注床頭甕。
明朝咫尺隔滄溟，烟波渺渺迷羌津。
我亦歸來念離索，孤坐手取柏子焚。
君絕畛畦我平易，肝膽相傾無復諱。
春風萬斛撒金蓮，遲君更作連宵醉。